FISA MĂSURII CS 4.1 - Sprijin pentru investiții în exploatații agricole

Denumirea măsurii - CODUL Măsurii – MCS4.1

PNDR: M.4, SM 4.1 - SPRIJIN PENTRU INVESTIȚII ÎN EXPLOATAȚII AGRICOLE

Tipul măsurii:

* INVESTIŢII
* SERVICII
* SPRIJIN FORFETAR

1. **Descrierea generală a măsurii,** inclusiv a logicii de intervenţie a acesteia si a contribuţiei la priorităţile strategiei, la domeniile de intervenţie, la obiectivele transversale si a complementarităţii

În cadrul acestei măsuri vor fi sprijinite investiţiile orientate spre creşterea competitivităţii exploataţiilor agricole prin dotarea cu utilaje şi echipamente performante în raport cu structura agricolă actuală, precum şi investiţiile pentru modernizarea fermelor (prioritate va fi acordată celor de dimensiuni medii şi asocierilor de ferme mici și medii) și îmbunătațirea calității activelor fixe. De asemenea, în cadrul acestei măsuri, se va acorda sprijin pentru procesarea la nivelul fermei a produselor agricole, pentru care o combinare a elementelor atât din MCS 4.1 şi MCS 4.2 este relevantă. Deși la nivel individual, sunt eligibile exploatațiile agricole cu dimensiunea economică de peste 8.000 € SO, prin intermediul formelor asociative, sprijinul poate fi accesat de toate exploatațiile agricole, chiar dacă acestea au o dimensiune economică sub 8.000 € SO: Sprijinul va prioritiza fermele de dimensiuni medii (adică exploatatiile agricole având dimensiunea economică între 12.000 – 250.000 euro € SO valoarea productiei standard) și formele asociative ale fermelor de mici dimensiuni și medii cu scopul stimulării consolidării exploatațiilor agricole. Pe teritoriul GAL există terenuri adecvate activităților agricole, precum și persoane implicate direct în aceste activități (PTT 9, PTP 3, PTP 8, PTE 3, PTE 6, PTE 8, OT2, OP1, OP2, OE 1, OE4, OE 5, OE 6, OE 7, OOSI 7), pot fi reduse efectele negative ale tendințelor de îmbătrânire a populației, gradului ridicat de sărăcie în zonele cu constrângeri naturale, slabei orientări a fermierilor către piață, tendințelor de părăsire a spațiului rural etc. (PSP2, PSP3, PSP 4, PSP 9, PSP 12, AP 2, AP5, PSE 1, PSE 2, PSE 3, PSE 11, PSE 12, AE 3, PSOSI 2)

**Obiectiv general:** i) Favorizarea competitivităţii agriculturii

**Obiective specifice ale măsurii :**

* Îmbunătăţirea performanţelor generale ale exploataţiilor agricole prin creşterea competitivităţii activităţii agricole, și diversificarea acestora, precum şi a creșterii calităţii produselor obţinute;
* Restructurarea exploatațiilor de dimensiuni mici și medii și transformarea acestora în exploatații comerciale;
* Respectarea standardelor comunitare aplicabile tuturor tipurilor de investiţii;
* Creşterea valorii adăugate a produselor agricole prin procesarea produselor la nivelul fermei şi comercializarea directă a acestora în vederea creării și promovării lanțurilor alimentare integrate.

**Măsura contribuie la priorităţile**: P2: Creşterea viabilităţii exploataţiilor şi a competitivităţii tuturor tipurilor de agricultură în toate regiunile şi promovarea tehnologiilor agricole inovatoare şi a gestionării durabile a pădurilor, P5: Promovarea utilizării eficiente a resurselor şi sprijinirea tranziţiei către o economie cu emisii reduse de carbon şi rezilienţă la schimbările climatice în sectoarele agricol, alimentar şi silvic, P6: Promovarea incluziunii sociale, a reducerii sărăciei şi a dezvoltării economice în zonele rurale

**Măsura contribuie la Domeniul de intervenţie:** 2A) Îmbunătăţirea performanţei economice a tuturor exploataţiilor agricole şi facilitarea restructurării şi modernizării exploataţiilor, în special în vederea creşterii participării pe piaţă şi a orientării spre piaţă, precum şi a diversificării activităţilor agricole și 5D) Reducerea emisiilor de gaze cu efect de seră si de amoniac din agricultură

Măsura contribuie la obiectivele transversale ale Reg. 1305/2013:

**Mediu și clima -** În cadrul acestei măsuri se vor încuraja investițiile ce vizează eficientizarea/economisirea consumului de apă, utilizarea energiei regenerabile în sectorul agroalimentar, prelucrarea deșeurilor, a reziduurilor precum şi reducerea emisiilor de gaze cu efect de seră şi de amoniac în agricultură. Investițiile în industria de procesare vor viza reducerea amprentei asupra mediului prin încurajarea de noi metode de păstrare a producției agroalimentare, pentru creșterea siguranței alimentare, produse adaptate mai bine cerințelor pieței, metode de utilizare a deşeurilor și de epurare a apei pentru protejarea mediului, anveloparea clădirilor.

**Inovare -** Sprijinul pentru realizarea de investiţii în active fizice inovative în domeniul producţiei agricole, a procesării şi a infrastructurii agricole va îmbunătăți performanţa economică a exploataţiilor, și va conduce la obținerea de produse procesate cu înaltă valoare. În agricultură, sprijinul va viza îndeosebi folosirea de soiuri de plante mai bine adaptate la secetă, rase de animale mai productive, tehnologii eficiente şi moderne, instalaţii inovatoare. În sectorul de procesare al produselor agro-alimentare, vor fi încurajate acele tehnologii şi echipamente cu un caracter inovator, care vor conduce la utilizarea, la o scară mai largă, a tehnologiilor moderne.

**Complementaritatea cu alte măsuri din SDL**: Beneficiarii sprijiniți prin **MCS 4.1**, fermieri, cooperative sunt și beneficiari direcți ai MCS 4.2 – Investiții în procesarea produselor agricole, MCS 4.2A - Investiții în procesarea produselor pomicole, MCS 6.1. - Sprijin pentru instalarea tinerilor fermieri.

**Sinergia cu alte măsuri din SDL**: MCS 4.1 contribuie la P2 - Creşterea viabilităţii exploataţiilor şi a competitivităţii tuturor tipurilor de agricultură în toate regiunile şi promovarea tehnologiilor agricole inovatoare şi a gestionării durabile a pădurilor, împreună cu MCS 4.1A - Sprijin pentru investiții în exploatații pomicole și MCS 6.1 – Sprijin pentru instalarea tinerilor fermieri

**2. Valoarea adăugată a măsurii -** In cadrul acestei măsuri vor fi finanțate proiecte inovative, proiecte la scară mică, cu un sprijin de maximum 50.000 de euro/proiect, proiecte care vizează investiții în vederea procesării și comercializării produselor agricole, considerate a fi proiecte ce vizează lanțuri alimentare.

1. **Trimiteri la alte acte legislative**

**R (UE) Nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a R (UE) nr. 1083/2006 al Consiliului

**R (UE) Nr. 1307/2013** de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a R (UE) nr. 637/2008 al Consiliului și a R (UE) nr. 73/2009 al Consiliului

**Recomandarea 2003/361/CE** din 6 mai 2003 privind definirea micro-întreprinderilor şi a întreprinderilor mici şi mijlocii

**(UE) nr. 1242/2008** de stabilire a unei tipologii comunitare pentru exploatații agricole

**Comunicarea Comisiei nr. 2008/C155/02** cu privire la aplicarea art. 87 și 88 din Tratatul CE privind ajutoarele de stat sub formă de garanții;

**Comunicarea Comisiei nr. 2008/C14/02** cu privire la revizuirea metodei de stabilire a ratelor de referință și de actualizare;

**Planurile de management** ale bazinelor râurilor stabilite în acord cu DCA cu completarile și modificările ulterioare.

**Legea cooperaţiei agricole nr. 566/2004** cu completările și modificările ulterioare, pentru beneficiarii cooperative agricole,

**Legea nr. 1/2005** privind organizarea şi funcţionarea cooperaţiei, cu completările și modificările ulterioare, pentru beneficiarii societăți cooperative agricole,

**Ordonanța Guvernului nr. 37/2005** privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, cu completările și modificările ulterioare, pentru beneficiarii Grupuri de producători).

**Ordinul nr. 119/2014** pentru aprobarea Normelor de igienă şi sănătate publică privind mediul de viaţă al populaţiei cu modificările și completările ulterioare,

**Ordinul 10/2008** privind aprobarea Normei sanitare veterinare care stabileşte procedura pentru marcarea şi certificarea sanitară veterinară a cărnii proaspete şi marcarea produselor de origine animală destinate consumului uman cu modificările și completările ulterioare,

**Ordinul 111/2008** privind aprobarea Normei sanitare veterinare şi pentru siguranţa alimentelor privind procedura de înregistrare sanitară veterinară şi pentru siguranţa alimentelor a activităţilor de obţinere şi de vânzare directă şi/sau cu amănuntul a produselor alimentare de origine animală sau nonanimală, precum şi a activităţilor de producţie, procesare, depozitare, transport şi comercializare a produselor alimentare de origine nonanimală cu modificările și completările ulterioare,

**Ordin 57 din 2010** pentru aprobarea Normei sanitare veterinare privind procedura de autorizare sanitară veterinară a unităţilor care produc, procesează, depozitează, transportă şi/sau distribuie produse de origine animal cu modificările și completările ulterioare.

4.Beneficiari direcţi/indirecţi (grup ţintă)

Beneficiari direcți: *fermieri,* cu excepția persoanelor fizice neautorizate, *cooperative* (cooperativele agricole și societățile cooperative agricole), *grupuri de producători,* constituite în baza legislației naționale în vigoare care deservesc interesele membrilor;

**Beneficiari indirecți**: populația din teritoriul GAL

**5.Tip de sprijin -** Rambursare costurilor eligibile suportate și plătite efectiv și Costuri standard și contribuția în natură, în cazul plantațiilor de struguri de masă.

**6. Tipuri de acţiuni eligibile si neeligibile**

• Investiții în înființarea, extinderea şi/sau modernizarea fermelor zootehnice, inclusiv tehnologii eficiente de reducere a emisiilor poluării și respectarea standardelor UE, și cele pentru depozitarea/gestionarea adecvată a gunoiului de grajd în zonele unde această cerință este în curs de aplicare;

• Investiții în înființarea, extinderea şi/sau modernizarea fermelor vegetale, inclusiv capacități de stocare, condiționare, sortare, ambalare a producției vegetale pentru creșterea valorii adăugate a produselor;

• Investiții în înființarea/înlocuirea plantațiilor pentru strugurii de masă și alte culturi perene;

• Investiții în scopul îndeplinirii standardelor comunitare în cazul tinerilor fermieri în conformitate cu art. 17 (5) al Reg. 1305/2013 în care sprijinul poate fi acordat pe o perioadă maximă de 24 luni de la momentul instalării și investiții de conformare cu noile standarde în cazul modernizării exploatațiilor agricole conform art. 17 (6) în care sprijinul poate fi acordat pe o perioadă maximă de 12 luni de la data la care noul standard a devenit obligatoriu pentru exploatație;

• Înființare şi/sau modernizarea căilor de acces în cadrul fermei, inclusiv utilităţi şi racordări;

• Investiții în procesarea produselor agricole la nivel de fermă**,** precum și investiții în vederea comercializării (precum magazinele la poarta fermei sau rulotele alimentare prin care vor fi comercializate **exclusiv** propriile produse agricole); investițiile de procesare la nivelul fermei vor fi realizate **doar împreună** cu investițiile în înființarea/modernizarea/dezvoltarea fermei (considerate ca fiind proiecte ce vizează un lanț alimentar integrat și adăugarea de plus valoare la nivel de fermă).

• Investiții în înființarea şi/sau modernizarea instalaţiilor pentru irigaţii în cadrul fermei, inclusiv facilități de stocare a apei la nivel de fermă, cu condiția ca acestea să reprezinte o componentă secundară într-un proiect de investiții la nivel de fermă;

• Investiții în producerea şi utilizarea energiei din surse regenerabile, cu excepția biomasei (solară, eoliană, cea produsă cu ajutorul pompelor de căldură, geotermală) în cadrul fermei, ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;

• Investiții în instalații pentru producerea de energie electrică și/sau termică, prin utilizarea biomasei (din deșeuri/produse secundare rezultate din activitatea agricolă și/ sau forestieră atât din ferma proprie cât și din afara fermei), ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;

• Investiții necorporale: achiziționarea sau dezvoltarea de software și achiziționarea de brevete, licențe, drepturi de autor, mărci etc

**Activități neeligibile:** Achiziţia de clădiri, construcția și modernizarea locuinței, achiziția de drepturi de producție agricolă, de drepturi la plată, animale, plante anuale și plantarea acestora din urmă, cheltuielile generate de investițiile în culturi energetice din specii forestiere cu ciclu scurt de producție (inclusiv cheltuielile cu achiziționarea materialului săditor și lucrarile aferente înființării acestor culturii), Cheltuielile cu întreținerea culturilor agricole.

**7. Condiţii de eligibilitate**

• Solicitantul trebuie să se încadreze în categoria beneficiarilor eligibili;

• Investiția trebuie să se realizeze în cadrul unei ferme cu o dimensiune economică de minimum 8.000 € SO;

• Investiția trebuie să se încadreze în cel puțin una din acțiunile eligibile prevăzute;

• Solicitantul trebuie să demonstreze asigurarea cofinanțării investiției;

• Viabilitatea economică a investiției trebuie să fie demonstrată în baza documentatiei tehnico-economice;

• Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare menționată în cap. 8.1;

• În toate cazurile în care proiectul de investiții prevede și investiții în sisteme/echipamente de irigaţii la nivelul fermei, acestea sunt eligibile doar dacă sunt respectate condițiile specifice menționate în secțiunea ”Alte aspecte relevante pentru înțelegerea măsurii.”

• Investițiile necesare adaptării la standardele UE, aplicabile producției agricole realizate de tinerii fermieri care se instalează pentru prima dată într-o exploatație agricolă se vor realiza în termen de maxim 24 de luni de la data instalării (conform art 17, alin. 5 din R(UE) nr.1305/2013), iar investițiile necesare adaptării la noi cerințe impuse fermierilor de legislația europeană se vor realiza în termen de 12 luni de la data la care aceste cerințe au devenit obligatorii pentru exploatația agricolă (conform art 17, alin. 6 din R(UE) nr.1305/2013);

• Investițiile în instalații al căror scop principal este producerea de energie electrică, prin utilizarea biomasei, trebuie să respecte prevederile art. 13 (d) din R.807/2014, prin demonstrarea utilizării unui procent minim de energie termică de 10%,

• Investiția va respecta legislaţia în vigoare;

• Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat;

• În cazul procesării la nivel de fermă materia primă procesată va fi produs agricol (conform Anexei I la Tratat) și produsul rezultat va fi doar produs Anexa I la Tratat.

• Solicitantul nu va reduce dimensiunea economică prevăzută la depunerea cererii de finanțare a exploatației agricole pe toată perioada de implementare a proiectului cu mai mult de 15%. Cu toate acestea, dimensiunea economică a exploatației agricole nu va scădea, în nicio situație, sub pragul minim de 8.000 SO stabilit prin condițiile de eligibilitate.

**8. Criterii de selecţie –** Proiectele vor respecta principiile prevăzute în Fișa Măsurii 4.1.din PNDR 2014-2020 și vor fi detaliate suplimentar în documentația subsecventă. Vor fi sprijinite exploatațiile de dimensiuni mici, care țintesc sectoarele prioritare zootehnic și vegetal, soiuri/rase autohtone. Vor avea prioritate proiectele care vizează lanțuri alimentare integrate, cele inițiate de tineri sub 40 de ani, de femei, care au în vedere cooperarea cu unități turistice și comercianți din teritoriul GAL în vederea comercializării produselor locale și care au ca beneficiari firmele care se asociază în grupuri de producători/cooperative/forme asociative.

**9. Sume (aplicabile) si rata sprijinului**

Prin MCS4.1 vor fi sprijinite fermele mici, având dimensiune economică între 8000 – 11999 euro SO, valoarea producției standard. Rata sprijinului public nerambursabil va fi de 50% din totalul cheltuielilor eligibile, iar intensitatea sprijinului poate fi majorată cu 20 puncte procentuale suplimentare, dar nu poate depăși 90% în cazul investiţiilor realizate de tinerii fermieri, cu vârsta sub 40 de ani, la data depunerii cererii de finanţare sau cei care s-au stabilit în cei cinci ani anteriori solicitării sprijinului, Investițiilor legate de operațiunile prevăzute la art. 28 (Agromediu) și art. 29 (Agricultura ecologică) din R(UE) nr. 1305/2013, Investițiilor în zone care se confruntă cu constrângeri naturale și cu alte constrângeri specifice, Investițiilor realizate în ferme mici și în cadrul formelor asociative/grupuri de producători/cooperative.

**10. Indicatori de monitorizare**

Număr de proiecte care beneficiază de sprijin - 2

Valoarea alocată pe măsură: 100000 euro

Număr de locuri de munca nou create: 2